ผมมีอะไรกับแฟน ใส่ถุงยาง แต่มีน้ำบางส่วนไหลออกมาตามอวัยวะเพศชายขณะทำภารกิจ แต่ไม่ได้กินยาคลุม อยากทราบว่ามีโอกาศท้องไหมครับ
สวัสดีค่ะ การมีเพศสัมพันธ์ ถ้ามีการใช้ถุงยางอนามัย เพื่อเป็นการคุมกำเนิด โดยทั่วไปถือว่าประสิทธิภาพก็ค่อนข้างดี แต่ก็ยังด้อยไปกว่าการรับประทานยาคุมกำเนิด ยาฉีด หรือยาฝังค่ะ เนื่องจากยังมีโอกาสที่จะเกิดถุงยางอนามัย อาจหลุด รั่ว หรือฉีกขาดได้ ทำให้ประสิทธิภาพยังคงไม่เท่ากับการใช้ยาคุมกำเนิด หรือยาฉีดค่ะนอกเหนือไปจากนั้นต้องมั่นใจด้วยว่า ไม่มีสารคัดหลั่งอื่นๆจากฝ่ายชายมาปนยังช่องคลอดฝ่ายหญิง เนื่องจากสารคัดหลั่ง ที่ถึงแม้ว่าไม่ใช้น้ำอสุจิโดยตรง ก็อาจมีตัวอสุจิ ปนอยู่ได้ค่ะปริมาณเล็กน้อยดังนั้น ถ้าถามความเสี่ยงในการตั้งครรภ์ ต้องประเมินว่าตรงกับช่วงที่มีการตกไข่ของฝ่ายหญิงหรือไม่ด้วยค่ะ คือนับจากวันเเรกของรอบเดือนก่อนมา 9-18 วัน ถ้าตรงจะถือว่าเพิ่มความเสี่ยงต่อการตั้งครรภ์ค่ะทั้งนี้ ถ้ากังวลเรื่องการตั้งครรภ์ ส่วนมาก ถ้าไม่แน่ใจเรื่องการตกไข่ หรือการปนเปื้อนของสารคัดหลั่ง อ่จรับประทานยาคุมฉุกเฉินภายใน 72 ชั่วโมงได้ค่ะ เเต่ถ้ามั่นใจอาจสังเกตรอบเดือนค่ะ ถ้ามาไม่ตรง หรือมีการคลาดเคลื่อนอาจต้องตรวจปัสสาวะเพื่อดูการตั้งครรภ์ร่วมด้วยค่ะ